open-index/open-wikipedia-markdown huggingface dataset:
Salomon Jansson

**Salomon Jansson** (Pusula 1790 - Helsinki 1862) oli helsinkiläinen teurastaja, josta tuli myös varakas kauppaporvari.

Pusulassa syntynyt Jansson muutti Helsinkiin pian Suomen sodan (1808–1809) jälkeen. Helsinkiin muutettuaan hän toimi aluksi kaupungin rahdinsoutajana, mutta sai myöhemmin teurastajan oikeudet.

Jansson omisti Helsingissä useita taloja, muun muassa Korkeavuorenkatu 39:ssä sijainneen kivitalon, johon Turusta muuttanut kirjakauppias Friedrich Anton Meyer vuonna 1829 avasi lainakirjaston.

Jansson myös vuokrasi kaupungilta vuodesta 1836 lähtien 50 vuodeksi laajan alueen 1820-luvulla kuivatetun Sörnäisten järven ympäriltä. Alue ulottui nykyisen Kallion urheilukentän tienoilta myöhemmän Pasilan konepajan alueelle. Se oli pääasiassa suota, mutta sopimuksen mukaan vuokralaisen oli omalla kustannuksellaan kuivattava ja muokattava se viljelyskelpoiseksi. Myöhemmin alueita käytettiin myös laidunmaana, kunnes ne 1900-luvun alussa käytettiin laajenevan kaupungin rakennusmaaksi.

Yhdessä Catharina Wahllundin kanssa Salomon Jansson perusti vuonna 1837 Kaisaniemen ravintolan.

Salomon Janssonilla oli 12 lasta, muun muassa kuvataiteilija Edla Blommer sekä juristi ja valtiopäivämies August Fredrik Jansson. Heidän kotiopettajanaan toimi Elias Lönnrot.

Jansson kuoli vuonna 1862. Hänet haudattiin tiiliseen hautaholviin, jonka hän oli rakennuttanut Hietaniemen hautausmaalle vuonna 1832 kuolleen puolisonsa Eva Sofia Janssonin hautapaikaksi. Holviin on myöhemmin haudattu 16 muutakin Janssonin suvun jäsentä.

## Lähteet
RedBird Capital Partners

**RedBird Capital Partners** eli **RedBird** on New Yorkissa, Yhdysvalloissa sijaitseva sijoitusyhtiö. Yhtiön on perustanut Gerry Cardinale vuonna 2014, joka työskenteli ennen yhtiön perustamista pankkiirina Goldman Sachsilla. Yhtiö hallinnoi noin 12 miljardin dollarin varallisuutta  ja keskittyy investointeihin urheilun, median, viihteen ja rahoituspalvelujen aloilla.

## Sijoitukset
### Urheilu

### Media ja viihde

### Rahoituspalvelut

### Muut

## Lähteet
Ville Kallio

**Ville Kallio** on suomalainen kuvataiteilija ja pelien tekijä. Hän on saanut vuonna 2023 mediataiteen valtionpalkinnon. 

Kallio oli *[[Minecraft]]*-pelin kehityksen alkuvaiheessa aktiivinen pelisuunnittelijoille tarkoitetulla TIGsource-internetfoorumilla, jolla *Minecraftin* kehittäjä Markus Persson esitteli sitä. Kallio oli ensimmäinen henkilö Perssonin jälkeen, joka julkaisi *Minecraftista* videon Youtubessa.

Kallio on suunnitellut kansainvälistä arvostusta saaneen satiirisen *[[Cruelty Squad]]* -videopelin (2021). NME:n mukaan peli on ”vuoden vangitsevin peli”. EU-poliisisimulaattori *Psycho Patrol R* julkaistiin 2025. Kallio julkaisee pelit Consumer Softproducts -yrityksensä kautta.

Kallion saaman mediataiteen valtionpalkinnon perusteluissa sanottiin: ”Cruelty Squad on kansainvälisesti menestynyt, taiteellisesti tinkimätön ja omaperäinen teos, jonka tekijä ansaitsee tulla noteeratuksi taiteellisista meriiteistään myös Suomessa”. Perusteluissa mainittiin myös yhteiskunnallinen kritiikki.

## Lähteet
Metro Tunnel (Melbournen paikallisjuna)

**Metro Tunnel** on rakenteilla oleva rautatietunneli Melbournessa Australiassa, jota käyttävät Melbournen paikallisjunat. Tunnelin pituus on noin yhdeksän kilometriä ja siihen rakennetaan viisi uutta asemaa, joille kaikille asennetaan laituriovet. Tunnelin rakennustyöt aloitettiin vuonna 2017 ja sen pitäisi valmistua joulukuussa 2025. Tunnelin on tarkoitus vähentää Melbournen keskustaradan ylikuormittuneisuutta yhdistämällä Pakenham-, Cranbourne- ja Sunbury-linjat toisiinsa, ja siirtämällä linja liikennöimään tunnelin kautta.

## Lähteet

## Aiheesta muualla
Carl Gustaf Ehrnrooth (kenraali)

**Carl Gustaf Ehrnrooth** (7. lokakuuta 1744 Puumala – 2. kesäkuuta 1817 Nastola) oli suomalainen aatelinen ja Ruotsin armeijan kenraalimajuri, joka osallistui Kustaa III:n sotaan vuosina 1788–1790.

## Varhainen elämä ja koulutus
Carl Gustaf Ehrnrooth syntyi Puumalassa 7. lokakuuta 1744. Hän oli Gustaf Henrik Ehrnroothin poika ja kuului Ehrnroothin aatelissukuun. Hän aloitti opintonsa Turussa vuonna 1758.

## Sotilasura
Carl Gustaf Ehrnrooth aloitti sotilasuransa 17-vuotiaana vuonna 1761, kun hän liittyi Karjalan rakuunarykmenttiin vapaaehtoisena. Seuraavana vuonna hänet ylennettiin korpraaliksi, ja vuonna 1765 hänet nimitettiin Ruotsin kuninkaan henkikaartin riveihin drabantiksi. Vuonna 1769 Ehrnroothista tuli kornetti Uudenmaan ja Hämeen rakuunarykmentissä. Kaksi vuotta myöhemmin hän sai esikuntaluutnantin arvon, ja vuonna 1773 hänet ylennettiin luutnantiksi. Vuonna 1775 Ehrnrooth palasi Karjalan rakuunarykmenttiin kapteenina, ja vuonna 1780 hän nousi majuriksi samassa joukko-osastossa.

Ehrnrooth ylennettiin everstiluutnantiksi vuonna 1781 ja everstiksi armeijassa vuonna 1789. Samana vuonna hänet nimitettiin Pohjanmaan rykmentin komentajaksi, ja vuonna 1790 hän siirtyi komentamaan Hämeen rykmenttiä. Korkean sotilasarvonsa ohella Ehrnrooth toimi myös kenraaliadjutanttina vuodesta 1794. Samana vuonna hän erosi rykmenttipalveluksesta, mutta hänet ylennettiin vielä kolme vuotta myöhemmin kenraalimajuriksi.

Sotilasuransa aikana Ehrnrooth osallistui Kustaa III:n sotaan. Hän kunnostautui erityisesti Parkumäen taistelussa, jossa hänen johtamansa joukot valtasivat kolme tykkiä, vihollisen leirin ja huoltosaattueen. Lisäksi hän onnistui ottamaan vangiksi 17 venäläistä upseeria ja 500 sotilasta.

Ehrnroothille myönnettiin Svärdsordenin ritarin arvo vuonna 1772, Miekkaordenin komentajan arvo vuonna 1790 sekä Svärdsordenin komentajan arvo vuonna 1801. Samana vuonna hänet kirjattiin Ruotsin ritariston ja aatelin jäseneksi numerolla 1123 A.

## Yksityiselämä
Ehrnrooth avioitui 20. huhtikuuta 1775 Hedvig Sofia Munck af Fulkilan kanssa. Heille syntyi kaksi poikaa: Erik Magnus Ehrnrooth (s. 1776) ja Gustaf Adolf Ehrnrooth (s. 1779), jotka jatkoivat isänsä jalanjäljissä sotilasuralla.

Carl Gustaf Ehrnrooth kuoli 2. kesäkuuta 1817 Seestassa, Nastolassa.

## Lähteet
Vääränselkä

**Vääränselkä** on järvi Heinävedellä Pohjois-Karjalassa. Sen pinta-ala on 2,2 neliökilometriä. Etäisyys Joensuusta on 58 kilometriä länsilounaaseen. Kansalaisen karttapaikassa Vääränselkä on luokiteltu järvenosaksi.

## Maantiede
Vääränselän polveilevan rantaviivan pituus on 20&nbsp;962 metriä. Järven luoteisimman osan muodostaa Vahvalahti, jonka kaakkoispuolella on Itälahti. Kummankin eteläpuolella on Luodelahti, jonka kaakkoispuolella on Vääränselkä. Sen kaakoispuolella on puolestaan kapea Vääränlahti. Vääränselältä kuljetaan noin sata metriä leveää Tulisalmea itään Köntänselälle, jonka pohjoisosassa sijaitsee Tulilahti ja eteläosassa Akanlahti. Järven rantaviiva on osin epämääräinen. Lähes neljäsosa Vääränselästä on enintään metrin syvä. Noin 9,5 hehtaaria on vähintään kymmenen metriä syvä ja syvin piste on noin 15 metriä.

Kartan mukaan Vääränselässä on muutama saari, kuten Kalmosaari, Haaposaari ja Tulisaari. Heinäveden keskusta sijaitsee lähes välittömästi Vahvalahden pohjoispuolella. Seututie 476 kulkee Vääränselän pohjoispuolitse ja maantie 4763 länsipuolitse. Järven eteläpuolitse kulkee rautatie.

Vääränselän vesitilavuus on 6&nbsp;412&nbsp;000 kuutiometriä.

Vääränselkä (04.274.1.006) kuuluu Kermajärven alueeseen (04.274), joka on kolmannen jakovaiheen vesistö Vuoksen vesistössä (04). Toinen jakovaihe on Kallaveden alaosan alue (04.27) ja ensimmäinen jakovaihe on Haukiveden–Kallaveden alue (04.2). Vääränselkä on viidenneksi laajin Kermajärven alueen 141:stä järvestä.

## Lähteet
Ylemmäisenjärvi

**Ylemmäisenjärvi** on Vepsänjoen reitillä sijaitseva metsäjärvi Juuassa Pohjois-Karjalassa. Sen pinta-ala on 68 hehtaaria. Etäisyys Joensuusta on 82 kilometriä pohjoisluoteeseen.

## Maantiede
Etäisyys Ylemmäisenjärven kaakkoisrannalta luoteisrantaan on noin 2,3 kilometriä. Järvi on pitkänkapea. Järvessä on useita lahtia, joista karttanimi on länsiosan leveäsuisella Talvilahdella. Vajaa kolmasosa Ylemmäisenjärvestä on vähintään kuusi metriä syvä. Vähintään kymmenen metriä syvää on vain noin 0,34 hehtaaria eli 3&nbsp;400 neliömetriä. Syvin piste, noin kaksitoista metriä, sijaitsee järven pohjoisosassa Pilkkasaaren itäpuolella.

Kartan mukaan Ylemmäisenjärvellä on muutama saari. Niistä karttanimi on luoteisosan Pilkkasaarella. Noin 60 metriä siitä kaakkoon sijaitsee Pilkkaniemi. Ylemmäisenjärveä erottaa sen itäpuolisista Kortelammesta ja Raittilammesta kapea kannas. Kannaksen halki kulkee UKK-reitti. Länsirannalla on jonkin verran pientaloja. Pilkkavaara kohoaa ylängöksi järven länsipuolella, ei kuitenkaan aivan välittömästi rannan läheisyydessä.

Vepsänjoki virtaa Ylemmäisenjärven kautta luoteesta kaakkoon. Joki laskee Pieliseen (94,2 metriä merenpinnan yläpuolella). Alajuoksullaan se virtaa Juuan keskustan halki, joka sijaitsee kuutisen kilometriä Ylemmäisenjärveltä kaakkoon.

Ylemmäisenjärven vesitilavuus on 2&nbsp;970&nbsp;000 kuutiometriä.

Ylemmäisenjärvi (04.454.1.005) kuuluu Vepsänjoen valuma-alueeseen (04.454), joka on kolmannen jakovaiheen vesistö Vuoksen vesistössä (04). Toinen jakovaihe on Juuanjoen valuma-alue (04.45) ja ensimmäinen jakovaihe on Pielisen reitin valuma-alue (04.4). Ylemmäisenjärvi on laajin Vepsänjoen valuma-alueen 33:sta vakavedestä.

## Lähteet
Byträsk

**Byträsk** voi tarkoittaa seuraavia asioita:
* Byträsk, järvi Getassa
* Byträsk, järvi Lemlandissa
* Byträsk, lampi Mustasaaressa
* Byträsk, järvi Sipoossa
* Byträsk, järvi Siuntiossa
Pizzeria nimeltä Suomi

**Pizzeria nimeltä Suomi** on tietokirja pizzan ja pizzerioiden tulosta Suomeen. Kirjassa esitetään useita esimerkkejä pizzan ja laajemmin italialaisten ruokalajien varhaisesta esiintymisestä suomalaisten ravintoloiden ruokalistoilla sekä ensimmäisten pizzerioiden ja niiden yrittäjien taustoista ja vaiheista. Tekijä Sakari Nupponen on toimittaja ja sosiologiaa sekä taloustiedettä ja markkinointia opiskellut harrastelijahistorioitsija, joka on nuoruudessaan ollut kesätöissä ravintola-alalla.

Kirjan 19 luvussa esitellään pizzerioita ja pizzat tarjontaansa ottaneita muita ravintoloita sekä eri näkökulmia aihepiiriin. Alkuosan luvuissa käsitellään varhaisia pizzerioita ja italialaisia ravintoloita Suomessa ja kerrotaan niiden omistajien tai muun henkilökunnan vaiheista. Ensimmäisessä luvussa aiheena on Haminaan vuonna 1961 perustettu Bar Giovanni ja sen perustaja Giovanni Tedeschi, lempinimeltään Nino.

Eräissä luvuissa otsikointi viittaa yksittäisiin kaupunkeihin, kuten luvussa 13 *Turku tuli pizzakartalle 1974*. Luvussa 15 *Näin pizza valloitti Suomen* kerrotaan myös ravintolatekniikan kehityksestä.

Kirjassa todetaan, ettei ole mahdollista antaa yksiselitteistä vastausta kysymyksiin, jotka koskevat sitä, milloin ja missä tarjottiin Suomen ensimmäinen pizza. Tähän seikkaan vaikuttaa esimerkiksi se, miten pizza määritellään. Helsinkiläisestä ravintola Monte Carlosta on muistitieto pizzan mukanaolosta menussa jo noin vuonna 1950. Kirjoittaja pohtii myös, kuuluivatko pizzat Laatokalla jatkosodan aikaan 1942 operoineen suomalais-saksalais-italialaisen laivasto-osaston (Laivasto-osasto K) muonitukseen. 

Kirjaan sisältyy omina osioinaan pizza-aiheinen sanasto sekä lyhyt luku *Mikä pizza on?*, jossa pohditaan mm. käsitteiden *pizza*, *pizzaleipä* ja *pizzapiiras* määrittelyä. 

## Lähteet
Aitjärvi

**Aitjärvi** voi tarkoittaa seuraavia:
* Aitjärvi, järvi Heinolan kirkonkylässä
* Aitjärvi, järvi Lappeenrannassa Kaipian lähellä
* Aitjärvi, järvi Lappeenrannan Ylämaalla
* Aitjärvi, järvi Mäntyharjun Pertunmaalla.
Ajosjärvi

**Ajosjärvi** voi tarkoittaa seuraavia:
* Ajosjärvi, järvi Hämeenlinnan Tuuloksessa
* Ajosjärvi, järvi Mänttä-Vilppulassa.
Prokop Oberthor

**Prokop Oberthor** (1. heinäkuuta 1872 Praha – 8. kesäkuuta 1958 Praha) oli tšekkiläinen kapellimestari ja säveltäjä.

Oberthor opiskeli vuosina 1885–1891 käyrätorvensoittoa Prahan konservatoriossa. Hän sai laulun ja harmonian opetusta Josef Bohuslav Foersterilta. Oberthor aloitti uransa 1890-luvulla ja tuli tunnetuksi sotilassoittokuntien johtajana. Hän oli palveluksessa ensimmäisessä maailmansodassa. Oberthor haki suunnitteilla olleen Sotilasmusiikkikoulun johtotehtävää vuonna 1922 ja pääsi sen ensimmäiseksi komentajaksi. Hän työskenteli myös kansallisessa puolustusministeriössä.

Oberthor sai huomattavaa menestystä 60-jäsenisen sotilasorkesterin johtajana Pariisin kansainvälisessä sotilasmusiikkifestivaalissa vuonna 1933. Hän jäi eläkkeelle vuonna 1936 ja toimi sen jälkeen muun muassa Tšekkoslovakian säveltäjäliitossa. Hänen sävellystuotantonsa joukossa on valsseja, marsseja, lauluja ja operetti.

## Lähteet
Kalliopohja

**Kalliopohja** () on Bo Giertzin romaani vuodelta 1941.

Romaani kertoo yhden kuvitteellisen maalaisseurakunnan tapahtumista kolmena eri aikakautena, ensin 1800-luvun alussa, sitten 1880-luvulla ja lopuksi vuoden 1939 tienoilla. Päähenkilöinä ovat kolme eri vastavalmistunutta pappia kukin omine kehitysvaiheineen, ja heidän matkansa eteenpäin alkuaan nuivasta suhtautumisesta pappisidentiteettiin ja oman aikakautensa aatteiden rajoituksista, kun seurakunnan ja sielunhoidon realiteetit vaativat ratkaisuja. Romaani on ilmestynyt ensimmäisen kerran suomeksi vuonna 1942 WSOY:n kustantamana.
    
Romaanin ensimmäisen osan pohjalta on tehty myös elokuva, ja toisen osan filmaamista suunnitellaan.

## Lähteet
Marthe Cohn

**Marthe Cohn** (o.s. *Hoffnung*; 13. huhtikuuta 1920 Metz – 20. toukokuuta 2025 Kalifornia) oli ranskalainen vakooja. Hän oli juutalainen ja vakoili natsi-Saksan joukkojen asemia liittoutuneiden sotilaiden hyväksi toisessa maailmansodassa.

Cohnilla oli kuusi sisarusta. Hän oppi lapsena saksan kieltä. Toisen maailmansodan ja miehityksen aikana Cohn sai perheenjäsenineen peitehenkilöllisyydet. Hän vietti osan sota-ajasta Marseillessa suorittamassa sairaanhoitajaopintoja. Cohn pääsi vuonna 1944 avustustyöntekijäksi sotilaille lähellä etulinjaa ja sitten saksan taitonsa paljastuttua vakoilutehtäviin. Hän onnistui 13. yrityksellä siirtymään Saksan alueelle kantaen kuvaa saksalaisesta sotavangista, jonka hän väitti olevan sulhasensa. Cohn välitti Ranskan joukoille tärkeitä tietoja natsi-Saksan asemista. Hänelle myönnettiin Vuosien 1939–1945 sotaristi, Sotilasmitali ja Kunnialegioonan ritarin arvo.

Cohn julkaisi vuonna 2002 muistelmateoksen *Behind Enemy Lines: The True Story of a Jewish Spy in Nazi Germany*. Viimeisinä vuosikymmeninään hän kiersi kertomassa kokemuksistaan muun muassa kouluissa eri puolilla Eurooppaa ja Yhdysvaltoja. Vuonna 2019 hänestä tehtiin dokumentti *Chichinette: The Accidental Spy*. Cohn kuoli kotonaan Kaliforniassa 105-vuotiaana.

## Lähteet
Ceará Sporting Club

**Ceará Sporting Club** on brasilialainen jalkapalloseura Fortalezasta. Seura pelaa maan korkeimmalla sarjatasolla Campeonato Brasileiro Série Assa. Seura on perustettu vuonna 1914. Seuran kotikenttä on Estádio Plácido Aderaldo Castelo.

## Saavutukset
* Campeão da Copa do Nordeste (3): 2015, 2020, 2023

## Lähteet

## Aiheesta muualla
*  Seuran verkkosivusto
Guy Klucevsek

**Guy Klucevsek** (26. helmikuuta 1947 – 22. toukokuuta 2025 Staten Island) oli yhdysvaltalainen harmonikansoittaja ja säveltäjä. Hän keskittyi jazz- ja avantgardemusiikkiin.

Klucevsek teki monille levymerkeille omia levyjään. Hän teki esiintymisiä ja levytyksiä muiden muassa John Zornin, Bill Frisellin, Anthony Braxtonin, Kronos Quartetin, Alan Bernin ja Phillip Johnstonin kanssa. Klucevsek johti useita kokoonpanoja, mutta teki myös sooloesiintymisiä. Hän sai vuonna 1995 Bessie-palkinnon musiikista David Dorfmanin koreografiaan *Hey*. Klucevsek oli vuonna 1996 mukana perustamassa Accordion Tribea Lars Hollmerin, Maria Kalaniemen, Bratko Bibičin ja Otto Lechnerin kanssa.

Klucevsek kuoli 78-vuotiaana neuroendokriiniseen syöpään.

## Lähteet
Mirassol Futebol Clube

**Mirassol Futebol Clube** on brasilialainen jalkapalloseura Mirassolista, São Paulosta. Seura pelaa maan korkeimmalla sarjatasolla Campeonato Brasileiro Série Assa. Seura on perustettu vuonna 1925. Seuran kotikenttä on Estádio Municipal José María de Campos Maia.

## Lähteet

## Aiheesta muualla
* [www.mirassolfc.com.br/  Seuran verkkosivusto]
Nicolas Bächler

**Nicolas Bächler** (s. 23. elokuuta 2003) on sveitsiläinen jääkiekkoilija, pelipaikaltaan hyökkääjä. Bächler edustaa Sveitsin NL-liigassa pelaavaa ZSC Lionsia. Hänellä on sopimus joukkueen kanssa kauden 2027–2028 loppuun saakka.

Bächlerin kasvattajaseura on EHC Illnau-Effretikon. Bächler on voittanut kaksi Sveitsin NL:n mestaruutta ja yhden jääkiekon Mestarien liigan mestaruuden. Bächler on pelannut 82 Sveitsin NL:n runkosarjan ottelua. Näissä otteluissa hän on tehnyt seitsemän maalia ja seitsemän syöttöä eli yhteensä 14 tehopistettä. Bächler on pelannut 30 Sveitsin NL:n ylempien pudotuspelien ottelua. Näissä otteluissa hän on tehnyt kolme maalia ja kolme syöttöä eli yhteensä kuusi tehopistettä. Hän kuuluu Sveitsin joukkueeseen Ruotsin ja Tanskan MM-kilpailuissa 2025  Uran tilastot päivitetty 24. toukokuuta 2025.

## Lähteet
Stora Fagerö

**Stora Fagerö** on Inkoon kuntaan kuuluva saari. Suurimman osan siitä omistaa Inkoon seurakunta. Saaren eteläosassa kuitenkin on rakennettu alue, joka ei kuulu seurakunnalle. Inkoon seurakunnan omistamasta osasta 32 hehtaarin kokoinen alue pohjoisessa on vuokrattu Uudenmaan virkistysalueyhdistykselle.

Stora Fagerö sijaitsee lähellä veneväylää kuuden kilometrin päässä Inkoon satamasta. Saari kuuluu Inkoon saariston Natura-suojelualueeseen. Siellä on yksi Inkoon saariston harvoista hiekkarannoista. Saaren sisäosat soveltuvat marjastukseen ja sienestykseen. Stora Fageröllä on keittokatos, grillipaikka, jäteastia, kuivakäymälä, vesikaivo ja Inkoon seurakunnan omistama mökki. Saarella toimii Inkoon seurakunnan leirikeskus. Stora Fagerön yhteys Suomen evankelis-luterilaiseen kirkkoon on hyvin vanha. Saaren ensimmäinen kalastajatorppari ja metsänvartija oli vuonna 1758 Torpin kirkkoväärti Matts Johansson.

## Lähteet
Sandro Schmid

**Sandro Schmid** (s. 3. kesäkuuta 2000 Murten, Sveitsi) on sveitsiläinen jääkiekkoilija. Hänen pelipaikkansa on keskushyökkääjä tai oikea laitahyökkääjä. Schmid edustaa Sveitsin NL-liigassa pelaavaa Fribourg-Gotteronia. Hänellä on sopimus joukkueen kanssa kauden 2025–2026 saakka.

Schmidin kasvattajaseura on EHC SenSee. Schmid on pelannut 290 Sveitsin NL:n runkosarjan ottelua. Näissä otteluissa hän on tehnyt 47 maalia ja 70 syöttöä eli yhteensä 117 tehopistettä. Schmid on pelannut 42 Sveitsin NL:n ylempien pudotuspelien ottelua. Näissä otteluissa hän on tehnyt seitsemän maalia ja yhdeksän syöttöä eli yhteensä 16 tehopistettä. Schmid kuuluu Sveitsin joukkueeseen Ruotsin ja Tanskan MM-kilpailuissa 2025  Uran tilastot päivitetty 24. toukokuuta 2025.

## Lähteet
Jørgen Gunnerud

**Jørgen Gunnerud** (2. kesäkuuta 1948 Oslo – 21. toukokuuta 2025 Oslo) oli norjalainen kirjailija, joka tuli parhaiten tunnetuksi rikosromaaneista.

Gunnerud sai filologian kandidaatin oppiarvon Oslon yliopistosta. Hän toimi Norjan opiskelijaliiton puheenjohtajana vuonna 1973 ja oli aktiivinen 1970-luvun vasemmiston toimija. Hän työskenteli opettajana sekä nuoriso- ja aikuispsykiatriassa. Gunnerudin ensimmäinen julkaisu oli *Raymond Isaksens utgang* (1994), josta alkoi rikosromaanien sarja, jonka päähenkilönä oli Kriposin tutkija Knut Moen. Kirjoissa Moen tutki rikoksia hyvin erilaisissa ympäristöissä. Sarjaan kuuluva romaani *Høstjakt* (2007) toi Gunnerudille Rivertonprisenin. Gunnerudin ensimmäinen romaani sijoittui Finnmarkin lääniin, johon sijoittuivat myös hänen kolme rikosromaaniaan, joiden päähenkilö oli sheriffi Magnus Akselsen. 

Rikoskirjallisuuden lisäksi Gunnerud julkaisi saagakertomuksen *Håvard den halte* (2004) ja toista maailmansotaa käsitelleen romaanin *Sju dager i september* (2014). Gunnerud kuoli Rikshospitaletissa sydänläppäleikkauksen komplikaatioihin.

## Teokset
### Knut Moen -romaanit
* *Raymond Isaksens utgang* (1994)
* *Kvinnen fra Olaf Ryes plass* (1996)
* *Gjerningsmann: ukjent* (1998)
* *Selvtekt* (2000)
* *Til odel og eie* (2003)
* *Høstjakt* (2007)
* *Byen med det store hjertet* (2009)

### Magnus Akselsen -romaanit
* *Djevelen er en løgner* (2006)
* *Skje din vilje* (2010)
* *Mistanken* (2012)

### Muut teokset
* *Håvard den halte* (2004)
* *Sju dager i september* (2014)

## Lähteet
Liga Pro Serie A

**Liga Pro Serie A** on Ecuadorin jalkapallon korkein sarjataso. Sarjassa pelaa 16 joukkuetta.

## Joukkueet kaudella 2025
* Barcelona SC Guyaquil
* CD El Nacional
* CD Macará
* CD Universidad Católica
* CS Emelec
* Delfín SC
* Deportivo Cuenca
* Independiente del Valle
* LDU Quito
* Libertad FC
* Manta FC
* Mushuc Runa SC
* Orense SC
* SD Aucas
* Técnico Universitario
* Vinotinto FC

## Lähteet
Alpine Linux

**Alpine Linux** on riippumaton Linux-jakelu, joka on suunniteltu käyttöön reittimissä, palomuureissa, säiliöissä ja palvelimissa. Alpine Linux on suunniteltu pieneksi, ja se voidaan ajaa suoraan RAM-muistista. Alpine Linux perustuu musl-kirjastolle ja Busyboxille. Alpine Linux on suosittu säiliöissä, joissa hyökkäyspinta-ala minimoidaan ja suoritus tehdään kustannustehokkaaksi. Alpine Linuxista on saatavilla 32- ja 64-bittisiä versioita useille alustoille: i386 (x86), AMD64, ARMv6, ARMv8, PowerPC ja IBM System z (s390x) arkkitehtuureille.

Alpine Linux oli yleisemmin käytössä sulautetuissa järjestelmissä, mutta yleistyi merkittävästi kun Docker valitsi sen Ubuntun korvaajaksi oletuksena käytettäväksi.

## Lähteet
Djiboutin Valioliiga

**Djiboutin Valioliiga** on Djiboutiin jalkapallon korkein sarjataso. Sarjassa pelaa 10 joukkuetta.

## Joukkueet kaudella 2024–2025
* Arta / Solar 7
* As du Port / Taco
* CF Garde Républicaine / SIAF
* FC Arta
* FC Dikhil
* Garde-Côtes FC
* Gendarmerie Nationale
* SDC Group/Hôpital Balbala FC
* Q5 / Nourie Transit FC

## Lähteet
Gabonin mestaruussarja

**Gabonin mestaruussarja** on Gabonin jalkapallon korkein sarjataso. Sarjassa pelaa 13 joukkuetta.

## Joukkueet kaudella 2024–2025
* Bitam
* Bouenguidi
* Cercle Mbéri
* CS Bendje
* Dikaki
* FC 105
* Lambaréné
* Lozo
* Mangasport
* Mounana
* Stade Mandji
* US Oyem
* Vautour Club

## Lähteet
Barchester Towers

**Barchester Towers** () on järjestyksessä toinen romaani Anthony Trollopen Barsetshire-sarjassa. Se ilmestyi vuonna 1857. 

Romaani on tyylilajiltaan satiirinen komedia, jota pidetään Trollopen hauskimpana. Se sijoittuu kuvitteelliseen englantilaiseen Barchesterin katedraalikaupunkiin. Juoni käynnistyy, kun tohtori Proudie nimitetään poliittisin perustein Barchesterin uudeksi piispaksi. Vähitellen kehkeytyvän kirkkopoliittisen konfliktin osapuolia johtavat perinteisellä puolella arkkidiakoni Grantly ja uudella puolella piispan vaimo, rouva Proudie ja kunnianhimoinen Obadiah Slope, joka on alussa hänen suojattinsa. 

Kaiken kaikkiaan romaanin papit edustavat neljää erilaista kirkollista suuntausta: arkkidiakoni Grantly vanhanmallista korkeakirkollisuutta, piispa Proudie vanhanmallista, lähinnä latitudinaarista matalakirkollisuutta, rouva Proudie ja Slope uudempaa evankelikaalista matalakirkollisuutta ja Arabin uutta korkeakirkollista Oxfordin liikettä. Arabin kutsutaan Oxfordin yliopistosta Barchesteriin avuksi Proudien ja Slopen vaikutusvaltaa vastaan, ja useimpien mielestä hänen henkilöhahmossaan on John Henry Newmanin elementtejä.

Sivujuonena on arkkidiakonin vaimon sisaren, varakkaaksi leskeksi jääneen Eleanor Boldin puoleensa vetämät kosijat, Slope, Bertie Stanhope ja Francis Arabin. Originelliin Stanhopen perheeseen kuuluva vastakkainen henkilöhahmo, Madeline Vesey Neroni houkuttelee samoin ihailjoita puoleensa.

Barchester Towersia edelsi romaani *The Warden*. Se on suomennettu nimellä *Vanhan miehen omatunto*, ja ilmestyi WSOY:n kustantamana vuonna 1953.

## Lähteet

## Aiheesta muualla
*Barchester Towers Standard Ebooks 
*Barchester Towers Project Gutenberg 
*Barchester Towers LibriVox-äänikirja
Karl Theodor Robert Luther

**Karl Theodor Robert Luther** (16. huhtikuuta 1822 Świdnica, Puola - 15. helmikuuta 1900 Düsseldorf, Saksa) oli tähtitieteilijä, joka löysi useita pikkuplaneettoja. Hänen vanhempansa olivat August Luther ja Wilhelmine von Ende. Luther opiskeli Breslaussa (1841–1843) ja Berliinissä (1843–1848).

Hänen mukaansa on nimetty asteroidi 1303 Luthera ja Kuun kraateri *Luther*.

## Lähteet
1597 Laugier

**1597 Laugier (1949 EB)** on suuri asteroidi, jonka kiertorata kulkee asteroidivyöhykkeellä Marsin ja Jupiterin välillä. Asteroidin kiertoaika Auringon ympäri on noin 4,82 vuotta (1760 päivää), jolloin se on lähimmillään 2,60 astronomisen yksikön päässä Auringosta ja etäisimmillään 3,10 astronomisen yksikön päässä. Asteroidin läpimitta on noin 12,9 kilometriä. 
Asteroidi on nimetty Marguerite Laugierin mukaan (1896-1976).

## Lähteet
Gwangmu-reformi

**Gwangmu-reformi** () on Korean keisarikunnan perustamisen yhteydessä vuonna 1897 alkanut modernisaatio-ohjelma, jonka tavoitteena oli uudistaa Korean valtio itsenäiseksi ja länsimaistyyppiseksi keisarikunnaksi.

Reformissa kuningas Gojong julistautui keisariksi ja muutti Joseon-dynastian Korean keisarikunnaksi ottaen hallitsijanimen Gwangmu. Reformiin kuului hallinnon, armeijan, koulutuksen ja talouden uudistuksia sekä länsimaisten tapojen ja teknologioiden omaksumista. Gwangmu-reformi merkitsi merkittävää siirtymää perinteisestä kuningaskunnasta kohti modernia valtiota, vaikka keisarikunnan itsenäisyys päättyikin Japanin miehitykseen 1900-luvun alussa.

Reformi osoitti pitkällä aikavälillä Korean kyvyn aloittaa ja jatkaa modernisaatiota vaikeuksista huolimatta. Vastaavaa kehitystä ei nähty uudelleen ennen 1960–1970-lukujen Chang Myon -kautta.

## Lähteet
Bernadetten laulu (romaani)

**Bernadetten laulu** () on Franz Werfelin romaani vuodelta 1941.

Romaanin aiheena on Bernadette Soubirous ja Lourdesin Neitsyt Marian ilmestys. Romaani ilmestyi suomeksi Fennian kustantamana vuonna 1949 Kyllikki Sutisen suomennoksena. Sen pohjalta on tehty elokuva Bernadetten laulu vuonna 1943.

## Lähteet
4946 Askalaphus

**4946 Askalaphus (1988 BW1)** on suuri asteroidi, joka jakaa Jupiterin kiertoradan eli luokitellaan Troijalaisiin asteroideihin. Asteroidin kiertoaika Auringon ympäri on noin 12,27 vuotta (4480 päivää), jolloin se on lähimmillään 5,06 astronomisen yksikön päässä Auringosta ja etäisimmillään 5,58 astronomisen yksikön päässä. Asteroidin läpimitta on noin 48,2 kilometriä. 

## Lähteet
(614689) 2020 XL5

**** on hyvin pieni asteroidi, joka jakaa saman kiertoradan Maan kanssa ja luokitellaan Apollo-asteroideihin. Asteroidin kiertoaika Auringon ympäri on yksi vuosi (366 päivää), jolloin se on lähimmillään 0,61 astronomisen yksikön päässä Auringosta ja etäisimmillään 1,39 astronomisen yksikön päässä. Asteroidin läpimitta on todennäköisesti 0,233&ndash;0,520 kilometriä. Asteroidin kiertorata on lähimmillään 0,08 astronomista yksikköä Maasta. Tämä on toinen löydetty Maan troijalainen.

## Lähteet
Laidetie

**Laidetie** on keskiaikainen kulkureitti, joka yhdisti aikoinaan Hämeenlinnaa ja Satakuntaa. 

Tie kulki Turusta Tyrvään (nykyinen Sastamala) kautta Pirkkalaan ja edelleen Tampereen seudulle. Tien varrelta haarautui kolme sivureittiä: Huittisista tie jatkui Kokemäen ja Porin kautta Satakuntaan, Hämeenkyröstä pohjoiseen Hämeenkankaan kautta Pohjanmaalle ja Kangasalan sekä Oriveden kautta Laukaaseen.

Arvioiden mukaan Laidetien historia voi ulottua rautakaudelle, ja keskiajalla se oli merkittävä niin sanottu yleinen tie. Aluksi reitti oli lähinnä jalankulkuun ja ratsastukseen soveltuva polku, mutta 1600-luvun loppupuolelta lähtien sillä alettiin käyttää myös kärryjä. Teiden huono kunto ja sääolosuhteet heikensivät kuitenkin kuljettavuutta. 1800-luvun puolivälissä Laidetie tunnettiin nimillä Iso Postitie ja Vanha Postitie, mutta sen merkitys väheni uuden maantien ja myöhemmin rautatien valmistuttua.

Vaikka reitti tunnettiin jo 1800-luvulla historiallisesti merkittävänä, sen arkeologinen tutkimus on ollut vähäistä. Osa tielinjasta on tuhoutunut rakentamisen seurauksena. Tutkimuksissa löydetty vanhin säilynyt tiepinta ajoittui hiilinäytteen perusteella 1700–1900-luvuille. Selkeitä rakenteita tai esinelöytöjä ei havaittu, mikä on tyypillistä vanhoille tielinjauksille, sillä ne sijaitsevat usein nykyisten teiden alla ja ovat osittain tuhoutuneita.

Vuoden 2024 koekaivauksessa tunnistettu tien alin kerros vastaa sekä Ruotsin 1300–1400-luvun maanlaeissa että vuoden 1734 valtakunnanlaissa maantieltä vaadittua 10 kyynärän eli noin 5,5–6 metrin leveyttä.

## Lähteet
Sydänmaan rautatieasema

**Sydänmaan rautatieasema** on Alavudella sijaitseva entinen asema Tampereen ja Vaasan välisellä rataosuudella. 

Sydänmaan liikennepaikka perustettiin 29. syyskuuta 1883 ja asemarakennus valmistui samana vuonna. Asema suunniteltiin Pohjanmaan radan pysäkin piirustusten mukaisesti ja sitä laajennettiin vuonna 1908 lisäämällä poikkipäädyt rakennuksen molemmille puolille Bruno Granholmin suunnitelmien mukaan.

Sydänmaan rautatieasema palveli vuosikymmenten ajan sekä matkustajia että tavaraliikennettä lähialueelle, ja sen ympärille syntyi pieni asemakylä kauppoineen, majataloineen ja postitoimintoineen. Junayhteys edisti myös Kuorasjärven kesäasuntojen ja vapaa-ajanvieton kehitystä. Vuonna 1971 valmistunut rataoikaisu siirsi suuren osan liikenteestä uudelle reitille, minkä vuoksi Sydänmaan aseman merkitys väheni. Henkilöliikenneasema lakkautettiin vuonna 1990, eikä junat enää pysähdy siellä. Nykyisin asemarakennus on yksityiskäytössä, ja aseman ympäristöstä on purettu useita vanhoja rautatierakennuksia.

## Lähteet

## Aiheesta muualla
* Eräs muisto maailmansodan päiviltä, Helsingin Sanomat, 23.06.1935, nro 166, s. 13, Kansalliskirjaston digitaaliset aineistot
Helsingin sotasairaala

**Helsingin sotasairaala** (Hel. SS) toimi talvisodan aikana Helsingissä ja Hämeenlinnassa. Sotasairalassa hoidettiin sekä sotilaita että siviilejä. 

Rahapulasta johtuen ei Tilkkaan oltu rakennettu pommisuojia. Sairaalan alakerroksia sekä varastoja vahvistettiin ja ikkunat peitettiin lankuin. Sairaalan katolla toimi Lotta Svärd -järjestön ylläpitämä ilmavalvonta-asema, joka antoi hälytyksen pommikoneiden lähestyessä. Näin potilaat ehdittiin evakuoida suojaan alakerroksiin ennen pommitusten alkua.   

## Lähteet
4947 Ninkasi

**4947 Ninkasi (1988 TJ1)** on pieni asteroidi, jonka kiertorata lähestyy Maata, mutta ei ylitä Maan kiertorataa. Asteroidi luokitellaan Amor-asteroideihin. Asteroidin kiertoaika Auringon ympäri on noin 1,60 vuotta (586 päivää), jolloin se on lähimmillään 1,14 astronomisen yksikön päässä Auringosta ja etäisimmillään 1,60 astronomisen yksikön päässä. Kiertorata on lähimmillään 0,15 astronomisen yksikön päässä Maasta, joka jää vielä kauaksi. Asteroidin läpimitta on todennäköisesti 0,644&ndash;1,439 kilometriä. 

## Lähteet
4948 Hideonishimura

**4948 Hideonishimura** on keskikokoinen asteroidi, jonka kiertorata kulkee asteroidivyöhykkeellä Marsin ja Jupiterin välillä. Asteroidin kiertoaika Auringon ympäri on noin 3,20 vuotta (1170 päivää), jolloin se on lähimmillään 1,75 astronomisen yksikön päässä Auringosta ja etäisimmillään 2,59 astronomisen yksikön päässä. Asteroidin läpimitta on noin 3,9 kilometriä. Asteroidi on nimetty Hideo Nishimuran (s. 1949) mukaan.

## Lähteet
4949 Akasofu

**4949 Akasofu (1988 WE)** on keskikokoinen asteroidi, jonka kiertorata kulkee asteroidivyöhykkeellä Marsin ja Jupiterin välillä. Asteroidin kiertoaika Auringon ympäri on noin 3,42 vuotta (1250 päivää), jolloin se on lähimmillään 1,89 astronomisen yksikön päässä Auringosta ja etäisimmillään 2,66 astronomisen yksikön päässä. Asteroidin läpimitta on noin 4,5 kilometriä. Asteroidi on nimetty Syun-Ichi Akasofun (s. 1930) mukaan.

## Lähteet
4951 Iwamoto

**4951 Iwamoto (1990 BM)** on keskikokoinen asteroidi, jonka kiertorata kulkee asteroidivyöhykkeellä Marsin ja Jupiterin välillä. Asteroidin kiertoaika Auringon ympäri on noin 3,39 vuotta (1240 päivää), jolloin se on lähimmillään 1,88 astronomisen yksikön päässä Auringosta ja etäisimmillään 2,63 astronomisen yksikön päässä. Asteroidin läpimitta on noin 5,2 kilometriä. Asteroidi on nimetty Masayuki Iwamoton (s. 1954) mukaan.

Asteroidia kiertää pienempi kappale, joka on löydetty vuonna 2007.

## Lähteet
Pertti Kaikkonen

**Pertti Johannes Kaikkonen** (s. 17. syyskuuta 1948 Kuusamo) on suomalainen geofysiikan emeritusprofessori.

Pertti Kaikkonen syntyi koneenhoitaja Eino Johannes Kaikkosen ja Aino Teodora Siirtolan perheeseen. Hän avioitui 1970 lehtori Marjatta Väisäsen kanssa. Kaikkonen tuli ylioppilaaksi Kuusamon yhteiskoulusta 1967 ja valmistui Oulun yliopistosta filosofian kandidaatiksi 1974 ja lisensiaatiksi 1979 ja väitteli siellä filosofian tohtoriksi 1980.

Kaikkonen oli Suomen luonnonvarain tutkimussäätiön apurahatutkija 1974–1977 ja Suomen Akatemian nuorempi tutkija 1979–1985 ja varttunut tieteenharjoittaja 1987–1989. Oulun yliopistossa hän oli geofysiikan tuntiopettaja ja assistentti 1972–1979 ja vs. apulaisprofessori 1978,  dosentti 1983–1990, assistentti 1985–1989, apulaisprofessori 1990–1998 ja professori 1998–2014. Kaikkonen oli myös vieraileva tutkija Albertan yliopistossa Kanadassa 1976–1977 ja Alexander von Humboldt -säätiön stipendiaatti Göttingen Braunschweigissa Saksassa 1990–1991. Tutkijana hänen kohteitaan ovat olleet kiinteän maan, laskennallinen ja sovellettu geofysiikka.

## Lähteet
Suomen ralli 2025

**Suomen ralli 2025** (virallisesti *WRC Secto Rally Finland 2025*) oli rallin maailmanmestaruussarjan kilpailu kaudella 2025. Kilpailu järjestettiin 31. heinäkuuta – 3. elokuuta 2025 ja kilpailun huoltopaikka oli Jyväskylässä.

## Kilpailijat

Kilpailuun ilmoittautui 66 autokuntaa, joissa 11 oli Rally1-luokassa ja lisäksi Rally2- ja Rally3-luokissa ajavia WRC2-, WRC3- ja JWRC-sarjoihin osallistuvia autokuntia.

## Erikoiskokeet
Kilpailussa ajettiin 20 erikoiskoetta, joiden yhteispituus oli . Rallissa oli  siirtymiä ja kokonaispituus oli .

## Tapahtumia
Perjantaina ja lauantaina oli sekä sateisia että kuivia erikoiskokeita, jotka vaikuttivat kilpailijoihin. Erikoiskokeella 7 Tänak osui puuhun, jonka myötä hän menetti aikaa, mutta sai myöhemmin aikasakon osuttuaan virkailijaan. Erikoiskokeella 16 sekä Fourmaux että Neuville saivat etuoikean renkaan rikkoutumisen, jotka veivät heiltä voittomahdollisuuden. Viimeisellä erikoiskokeella Tänak pyörähti renkaan rikkouduttua. Fourmaux keskeytti rengasrikon jälkeen vain hieman ennen viimeisen erikoiskokeen maalia.

WRC2-sarjan kilpailun voitti Roope Korhonen, jolle voitto oli ensimmäinen WRC2-sarjassa.

Yleiskilpailun voittoon ajoi Kalle Rovanperä Toyotalla. Tämä on Rovanperälle ensimmäinen Suomen rallin voitto, ja MM-tasolla toinen kerta valmistajan ajamalle viitoisvoitolla MM-sarjassa (edellinen oli Lancialla Portugalin rallissa 1990). Kilpailun keskinopeus on uusi ennätys , edellinen oli Kris Meeken  Suomen rallissa 2016) ja Rovanperästä tuli nuorin Suomen MM-rallin voittaja (24 vuotta, edellinen oli Jari-Matti Latvala 25 vuoden ikäisenä Suomen rallissa 2010).

## Tulokset

### Sunnuntain lisäpisteet

### Power Stage -sijoitukset

## Lähteet
Oulun raitioliikenne

**Oulun raitioliikenne** on suunnittelu- ja tarkasteluvaiheessa oleva Oulun kaupungin joukkoliikennehanke. Pikaraitiotien rakentamista on käsitelty osana Oulun keskustan liikenteen yleissuunnitelmaa, ja siihen on varauduttu yleiskaavassa.

Joulukuussa 2025 kaupunki käynnisti virallisesti tehokkaan joukkoliikenteen selvityksen. Vaihtoehtoina joukkoliikenteen parantamiseen pidetään pikaraitiotietä tai niin sanottuja superbusseja.

## Reitti
Pikaraitiotie kulkisi pääosin omassa, muusta liikenteestä erotetussa väylässään, mikä mahdollistaisi sujuvan ja nopean liikkumisen. Reitti olisi noin 15–20 kilometriä ja etelä–pohjoissuuntainen. Se kulkisi pääpiirteittäin väliä Kaakkuri – Kaukovainio – Raksila – Oulun keskusta – Tuira – Linnanmaa – Ritaharju.

Reitti kulkisi Merikosken siltojen kautta, jotka vaatisivat joka tapauksessa peruskorjausta. Raitiotien toteutuessa ne voitaisiin uusia siten, että niille varattaisiin omat kaistat joukkoliikenteelle.

## Hyödyt ja haitat
Keskustelussa raitiotien toteuttamisesta on tuotu esiin sekä hyötyjä että haasteita. Raitiotietä kannattavat oululaiset ovat arvioineet sen parantavan liikenneyhteyksiä, vähentävän keskustan pysäköintipaineita ja tukevan kestävää liikkumista. Raitiotien on arvioitu kohentavan kaupunkikuvaa, ja se on nähty voimakkaana kaupunkikehityksen moottorina, joka lisäisi merkittävästi asumista ja työpaikkoja. Asukasluku reitin varrella oli vuonna 2021 noin 56&nbsp;000 ja raitiotien toteutuessa sen arvioidaan nousevan noin 88&nbsp;000:een vuoteen 2040 mennessä. Reitin varrella sijaitsi lisäksi noin 43&nbsp;000 työpaikkaa vuonna 2021.

Oulun entinen kaupungininsinööri Tapio Siikaluoma arvioi vuonna 2023, että Oulun hajautunut ja pientalovaltainen yhdyskuntarakenne ei tue kaupunkiraideliikenteen edellyttämiä matkustajamääriä. Raitiotien rakennuskustannusten on arvioitu olevan noin puoli miljardia euroa, ja valtion taloudellisen tuen saatavuutta on pidetty epävarmana. Vaihtoehtoisena ratkaisuina on esitetty muun muassa superbussijärjestelmää, joka voisi tarjota joukkoliikenteen parannuksia kevyemmällä infrastruktuurilla ja pienemmillä investoinneilla.

## Lähteet
Pajulan seisake

**Pajulan seisake** on Kemijärvellä sijaitseva entinen pysähdyspaikka Sallan radalla, jota on ehdotettu rautatieaseman uudeksi sijainniksi kaupungin keskustassa. 

Nykyinen asema sijaitsee Särkikankaalla noin kilometrin päässä ydinkeskustasta, kun taas Pajula on lähempänä liikekeskustaa. Pajulassa sijaitseva TB-huoltamorakennusta, joka on tällä hetkellä käyttämätön, on ehdotettu asemarakennukseksi. Rakennuksen moderni ulkoasu ja sijainti järven rannalla ovat osaltaan tukeneet tätä ehdotusta.

Alueelta löytyvät myös linja-auto-, matkahuolto- ja taksipalvelut, mikä parantaisi liikenneyhteyksiä. Rautatieliikenteen on suunniteltu kulkevan suoraan Rovaniemeltä Pajulan asemalle, ja alueelle on suunniteltu toinen kiskopari ohitusliikennettä ja veturin siirtoa varten. Lisäksi suunnitelmissa on rakentaa uusi tieyhteys radan takana oleviin kaupunginosiin sekä poistaa nykyinen tasoristeys.

Aseman siirto on osa Kemijärven keskustan kehittämissuunnitelmaa, jonka myötä nykyinen asema-alue Särkikankaalla poistettaisiin ja tilalle voisi tulla asuinrakentamista. Radan sähköistämisen on suunniteltu alkavan lähivuosina, ja yöpikajunan liikennesopimuksen jatkoa ollaan valmistelemassa. Sallan radan mahdollinen uudelleenkäyttö matkailu- ja tavaraliikenteeseen on myös keskustelun kohteena. Aseman siirron toteuttamista pidetään osana kaupungin ja rautatien kehittämishankkeita, ja siitä on käyty aktiivista keskustelua eri tahojen kesken.

## Lähteet
Rail Nordica

**Rail Nordica** on hanke eurooppalaisen raideleveyden mukaisen rautatien suunnittelemiseksi ja rakentamiseksi Suomesta Ruotsiin.

Suomen Lapin alue on noussut keskeiseksi turvallisuuspolitiikassa, ja Suomen Nato-jäsenyyden myötä paljastuneet logistiikan heikot kohdat korostavat Rail Nordican tarvetta. Hankkeen tavoitteena on parantaa sotilaallista liikkuvuutta ja huoltovarmuutta, vahvistaa Pohjoismaiden elinkeinoelämän toimintaedellytyksiä sekä vastata Naton tarpeisiin. Hankkeella on perusteltu sekä talouden että turvallisuuden näkökulmasta. Muuttuvat geotaloudelliset olosuhteet ja Itämeren haavoittuvuus korostavat kansainvälisen saavutettavuuden merkitystä. Yhtenäisellä raideleveyksellä Suomi voi vahvistaa liikenneyhteyksiä Eurooppaan ja maailmalle, edistää talouskasvua, ulkomaankauppaa sekä houkutella uusia rautatieoperaattoreita.

Suunnittelu alkaa vuonna 2025 Haaparanta–Tornion rajanylityspaikalta Kemiin, ja rakentamisen kustannukset arvioidaan yli 1,5 miljardiksi euroksi Ouluun saakka. Eurooppalaisen raideleveyden tuominen Suomeen tehostaa raidekuljetuksia Pohjoismaiden välillä ja kytkee Suomen tiiviimmin länteen.

Hanke saa 20 miljoonaa euroa vuosille 2026–2029 Suomen valtion julkisesta talousarviosta, ja Väylävirasto johtaa suunnittelua. Rail Nordica liittyy myös EU:n Euroopan laajuisen liikenneverkon (TEN-T) vaatimuksiin ja pyrkii hyödyntämään EU-rahoitusta, erityisesti sotilaallisen liikkuvuuden näkökulmasta.

Nykyisin Suomen rataverkko on raideleveydeltään 1&nbsp;524 mm, ns. venäläistä raideleveyttä, mikä estää sujuvan rajaliikenteen Ruotsin ja Suomen välillä. Muutos on kallis ja pitkäkestoinen hanke, johon EU, Nato ja Suomen puolustusvoimat kohdistavat painetta turvallisuuden ja sotilaallisen liikkuvuuden parantamiseksi. Lapin aluejohtaja ja puolustusvoimien edustajat korostavat hankkeen tärkeyttä erityisesti kriisitilanteissa.

## Lähteet
Khatib

Islamissa **khatib** ()  on henkilö, joka pitää saarnan (khutba, kirjaimellisesti ’kerronta’) perjantairukouksen ja id-rukousten aikana.

Khatib on yleensä rukousjohtaja (imaami), mikä ei kuitenkaan ole välttämätöntä. Khatibin tulee olla tietoinen rukouksen johtamisesta ja olla pätevä pitämään puhe (khutba). Lisäksi hänen tulee olla täysi-ikäinen miespuolinen muslimi. 

Myös naiset pitävät perjantairukouksia id-juhlan aikana Balingkassa Länsi-Sumatralla. Länsimaissa on ollut muutamia naispuolisia imaameja, kuten Kahina Bahloul Ranskassa.

## Lähteet
* 

### Viitteet
S/2017 J 1

**S/2017 J 1** (**LIX**) on Jupiteria kiertävä kuu, joka kiertää noin 24 miljoonan kilometrin päässä. Kuu löydettiin Las Campanasin observatoriossa.
Kuu kuuluu retrogradisesti kiertävään Pasiphaë-ryhmään.

## Lähteet
Emma Ekoluoma

**Emma Ekoluoma** (s. 20. tammikuuta 2006 Raahe) on suomalainen jääkiekkoilija, pelipaikaltaan hyökkääjä. Hän on edustanut Auroraliigassa (entinen Naisten Liiga) Oulun Kärppiä ja kaudesta 2024–2025 alkaen Tampereen Ilvestä.

Ekoluoma on saavuttanut SM-pronssia vuosina 2022 ja 2025. Hänet valittiin liigan kakkostähdistökentälliseen kaudella 2023–2024.

Ekoluoma pelasi alle 18-vuotiaiden MM-kilpailuissa 2024. Hän teki turnauksen kuudessa ottelussaan kahdeksan maalia ja sai kolme syöttöpistettä. Hänet valittiin turnauksen tähdistökentälliseen. Hän nousi naisten maajoukkueeseen kaudella 2024–2025. Hän saavutti pronssia MM-kilpailuissa 2025 ja pelasi turnauksessa viisi ottelua ilman tehopisteitä.

## Lähteet
Ida Kuoppala

**Ida Kuoppala** (s. 17. helmikuuta 2000 Pietarsaari) on suomalainen jääkiekkoilija, pelipaikaltaan hyökkääjä. Hän pelasi kaudella 2018–2019 Naisten Liigassa ja sen jälkeen viisi vuotta Yhdysvaltain yliopistosarjoissa. Hän on kaudesta 2024–2025 alkaen edustanut Ruotsissa Svenska damhockeyliganin Skellefteå AIK:ta.

Kuoppala pelasi Naisten Mestiksessä kausina 2015–2018 Kokkolan Hermeksen ja Vaasan Sportin joukkueissa. Kaudella 2018–2019 hän pelasi liigan runkosarjassa pääsarjaan nousseessa Sportissa. Pudotuspeleissä hän edusti Espoo Bluesia ja voitti Suomen-mestaruuden. Hänet palkittiin Noora Räty -palkinnolla liigan vuoden tulokkaana ja Karoliina Rantamäki -palkinnolla pudotuspelien arvokkaimpana pelaajana. Kuoppala edusti kausina 2019–2024 Yhdysvalloissa Mainen yliopistoa. Vuonna 2024 hän siirtyi Ruotsin pääsarjassa pelaavaan Skellefteå AIK:hon.

Kuoppala pelasi alle 18-vuotiaiden MM-kilpailuissa vuonna 2018. Hän pelasi naisten maajoukkueessa ensimmäisen kerran kaudella 2019–2020. Hän saavutti pronssia MM-kilpailuissa 2025 ja pelasi turnauksessa seitsemän ottelua, joissa hän sai kaksi syöttöpistettä.

## Lähteet
Gambian jalkapalloliiga

**Gambian jalkapalloliiga** on Gambian jalkapallon korkein sarjataso. Sarjassa pelaa 16 joukkuetta.

## Joukkueet kaudella 2024–2025
* Armed Forces FC
* Banjul United
* Bombada FC
* Brikama United FC
* BST Galaxy FC
* Falcons FC
* Fortune FC
* Greater Tomorrow Football Academy
* Hart Academy FC
* Hawks FC
* Marimoo FC
* Real de Banjul FC
* Steve Biko FC
* Team Rhino FC
* The Gambian Dutch Lions FC
* Today Makes Tomorrow Football Academy

## Lähteet
Ghanan Valioliiga

**Ghanan Valioliiga** on Ghanan jalkapallon korkein sarjataso. Sarjassa pelaa 18 joukkuetta.

## Joukkueet kaudella 2024–2025
* Accra Lions FC
* Aduana Stars FC
* Asante Kotoko FC
* Basake Holy Stars FC
* Bechem United FC
* Berekum Chelsea FC
* Bibiani Gold Stars FC
* Dreams FC
* FC Samartex 1996
* Heart of Lions FC
* Hearts of Oak SC
* Karela United FC
* Legon Cities FC
* Medeama SC
* Nations Football Club
* Nsoatreman FC
* Vision FC
* Young Apostles FC

## Lähteet
Ligue 1 (Guinea)

**Ligue 1** on Guinean jalkapallon korkein sarjataso. Sarjassa pelaa 14 joukkuetta.

## Joukkueet kaudella 2024–2025
* AS Ashanti Golden Boys
* AS Du Kaloum Star
* Association Sportive des Mineurs de Sangarédi
* Club Industriel de Kamsar
* Flamme Olympique FC
* Guinée Foot Elite
* Hafia AC
* Horoya AC
* Loubha DC De Télimélé
* Milo FC
* Renaissacne Caïman Club de Kamsar
* Renaissance Football Club
* Super Olympique d'Une Afrique Renaissante
* Wakirya Athletic Club

## Lähteet
Kap Verden mestaruussarja

**Kap Verden mestaruussarja** on Kap Verden jalkapallon korkein sarjataso. Sarjassa pelaa 10 joukkuetta.

## Joukkueet kaudella 2025
* Associação Académica da Praia
* Boavista FC
* Botafogo FC
* CD Scorpion Vermelho
* CF OS Sanjoanenses
* CS Mindelense
* FC Ultramarina
* Grupo Desportivo da Palmeira
* Paulense Desportivo Clube
* Sport Sal-Rei Clube

## Lähteet
Ada Eronen

**Ada Eronen** (s. 13. huhtikuuta 2004 Espoo) on suomalainen jääkiekkoilija, pelipaikaltaan puolustaja. Hän on edustanut Auroraliigassa (entinen Naisten Liiga) Kiekko-Espoota kaudesta 2018–2019 alkaen, joskin ensimmäisellä kaudella joukkueen nimenä oli vielä Espoo Blues.

Eronen on voittanut Suomen-mestaruuden vuosina 2019, 2021, 2022 ja 2025 sekä saavuttanut SM-hopeaa vuosina 2023 ja 2024. Hänet palkittiin Sari Fisk -palkinnolla liigan runkosarjan plus-miinus-tilaston ykkösenä (+52) kaudella 2024–2025.

Eronen saavutti alle 18-vuotiaiden MM-kilpailuissa pronssia vuonna 2022. Hän nousi naisten maajoukkueeseen kaudella 2022–2023. Hän saavutti pronssia MM-kilpailuissa 2025 ja pelasi turnauksessa kolme ottelua ilman tehopisteitä.

## Lähteet
Elli Suoranta

**Elli Suoranta** (s. 17. kesäkuuta 2002 Tampere) on suomalainen jääkiekkoilija, pelipaikaltaan puolustaja. Hän on edustanut Auroraliigassa (entinen Naisten Liiga) Tampereen Ilvestä kausina 2017–2020 ja vuodesta 2021 alkaen sekä hämeenlinnalaista HPK:ta kaudella 2020–2021.

Suoranta on saavuttanut SM-hopeaa vuosina 2018 ja 2019 sekä SM-pronssia vuonna 2025. Hänet valittiin liigan kakkostähdistökentälliseen kaudella 2022–2023.

Suoranta pelasi alle 18-vuotiaiden MM-kilpailuissa 2019 ja 2020. Hän nousi naisten maajoukkueeseen kaudella 2024–2025. Hän saavutti pronssia MM-kilpailuissa 2025 ja pelasi turnauksessa seitsemän ottelua, joissa hän teki kaksi maalia ja sai yhden syöttöpisteen.

## Lähteet
Ligue 1 (Kongo)

**Ligue 1** on Kongon tasavallan jalkapallon korkein sarjataso. Sarjassa pelaa 30 joukkuetta kahdessa lohkossa.

## Joukkueet kaudella 2024–2025
### Lohko A
* AS Bana Nouvelle Génération
* AS Inter Club de Brazzaville
* AS Jeunesse Unie de Kintélé
* AS Otôho d'Oyo
* AS Penarol
* AS Racine
* AS Vegas
* Avenir FC
* CA Renaissance Aiglon Brazzaville
* Diables Noirs
* Étoile du Congo
* Étoile Junior FC
* FC Kondzo
* Jeunesse Sportive de Poto-Poto
* JS de Talangaï
* Patronage Sainte-Anne
* Racing Club de Brazzaville
* Red Star FC

### Lohko B
* AC Léopards de Dolisié
* AS Chemists de Pointe-Noire
* AS Ponténégrine
* Athletique Club Jeunesse de Mvou-Mvou
* Club des Jeunes FC
* FC Nathaly's de Pointe-Noire
* Inter Club de Pointe Noire
* Kouilou Football Académie
* Nico-Nicoyé
* RCST de Dolisié
* Saint-Michel de Madingou
* Vita Club de Mokanda

## Lähteet
Lesothon Valioliiga

**Lesothon Valioliiga** on Lesothon jalkapallon korkein sarjataso. Sarjassa pelaa 16 joukkuetta.

## Joukkueet kaudella 2024–2025
* ACE Maseru FC
* Bantu FC
* Lesotho Correctional Services FC
* Lesotho Defense Force FC
* Lesotho Mounted Police Service FC
* Lifofane FC
* Limkokwing University FC
* Lijabatho FC
* Linare FC
* Lioli FC
* Liphakoe FC
* Machokha FC
* Manonyane FC
* Majantja FC
* Matlama FC
* Mzamane FC

## Lähteet
Madagaskarin mestaruussarja

**Madagaskarin mestaruussarja** on Madagaskarin jalkapallon korkein sarjataso. Sarjassa pelaa 16 joukkuetta.

## Joukkueet kaudella 2024–2025
* 3FB Toliara
* Ajesaia
* AS Avenir Sainte Anne
* AS Fanalamanga
* ASSM Elgeco Plus
* Caisse Nationale de Prévoyance Sociale Sport - Disciples FC
* Centre de Formation de Football Andoharanofotsy
* COSFA Antananarivo
* FC Theo Sava
* Inate FC Rouge Vakinakaratra
* L'Association Sportive d'Ambondrona de Diana
* Mama FCA
* Som-Fosa Juniors FC
* Tsaramandroso Formation FC
* US de la Commune Urbaine d'Antananarivo
* Zanak'ala FC

## Lähteet
Malawin Superliiga

**Malawin Superliiga** on Malawin jalkapallon korkein sarjataso. Sarjassa pelaa 16 joukkuetta.

## Joukkueet kaudella 2025
* Blue Eagles FC
* Chitipa United
* Civil Service United
* Creck SC
* Dedza Dynamos FC
* Ekhaya FC
* Kamuzu Barracks FC
* Karonga United FC
* Malawi Armed Forces College FC
* Mighty Tigers FC
* Mighty Wanderers FC
* Moyale Barracks FC
* Mzuzu City Hammers FC
* Nyasa Big Bullets FC
* Silver Strikers FC
* Songwe Border United FC

## Lähteet